**GUVERNUL REPUBLICII MOLDOVA**

**HOTĂRÂRE nr.\_\_\_\_\_\_\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cu privire la instituirea, administrarea și utilizarea Catalogului semantic**

În temeiul art.\_\_\_ alin. (\_\_) din Legea nr. \_\_\_ din \_\_\_\_\_\_\_\_\_\_\_cu privire la schimbul de date și interoperabilitate (Monitorul Oficial al Republicii Moldova, \_\_\_\_\_\_\_, nr.\_\_\_\_\_\_\_\_\_, art.\_\_\_), **Guvernul HOTĂRĂŞTE:**

1. Se instituie Catalogul semantic, proprietate a statului, parte componentă a platformei de interoperabilitate, ca soluție tehnică pentru asigurarea interoperabilității semantice în procesul schimbului de date.
2. Se aprobă Regulamentul privind modul de administrare și utilizare a Catalogului semantic (se anexează).
3. Se desemnează \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Autoritatea competentă pentru asigurarea schimbului de date și a interoperabilității)*

în calitate de posesor, deținător și administrator al Catalogului semantic.

1. Autoritățile și instituțiile publice, deținători de resurse informaționale de stat, reieșind din competența funcțională de care dispun, vor identifica și vor înainta, în termen de o lună, autorității competente pentru asigurarea schimbului de date și interoperabilității, o informație privind domeniile de competență și activele semantice de administrarea cărora sunt responsabile.

**Prim-ministru**

**Contrasemnează:**

Ministrul tehnologiei

informației și comunicațiilor

Ministrul finanțelor

*Anexă la*

*Hotărârea Guvernului*

*nr. \_\_\_\_\_\_din\_\_\_\_\_\_\_\_\_\_\_\_\_*

**REGULAMENTUL**

**privind modul de administrare și utilizare a Catalogului semantic**

**Capitolul I. DISPOZIŢII GENERALE**

1. Regulamentul privind modul de administrare și utilizare a Catalogului semantic (în continuare – Regulament) stabilește modul de administrare și utilizare a Catalogului semantic, cercul de participanți, atribuțiile și responsabilitățile acestora la raporturile aferente procesului de administrare și utilizare a Catalogului semantic, procedura de identificare, înregistrare, utilizare și eliminare a activelor semantice, securitatea informației și protecția datelor, inclusiv a celor cu caracter personal, precum și monitorizarea și controlul activității în procesul de administrare și utilizare a Catalogului semantic.
2. Catalogul semantic, datele și serviciile aferente administrării și utilizării acestuia sunt găzduite de platforma tehnologică guvernamentală comună (MCloud).
3. În procesul de administrare și utilizare a Catalogului semantic participanții utilizează funcționalitățile de autentificare și control al accesului oferite de către serviciul electronic guvernamental de autentificare și control al accesului (MPass).
4. Pentru furnizorii de active semantice, mecanismul de autentificare se bazează pe mecanismele semnăturii electronice avansate calificate.
5. În sensul prezentului Regulament sunt utilizate noțiunile și semnificațiile acestora stabilite de Legea nr. ­­\_\_\_\_\_\_ din\_\_\_\_\_\_\_\_\_\_cu privire la schimbul de date și interoperabilitate, precum și următoarele noțiuni și semnificații ale acestora, după cum urmează:

***metadate*** *-* date care descriu alte date, adică informații de bază despre date, care facilitează identificarea, localizarea, utilizarea unor anumite date concrete, precum și înțelegerea semnificației și calității datelor și a registrelor, iar politicile aplicate pentru administrarea lor sunt folosite pentru a măsura și a menține calitatea metadatelor.

***atribut*** - caracteristică a unui activ semantic (obiect) sau a unui set de active semantice;

***atribut de bază*** *-* atribut al unui activ necesar în mod frecvent în specificația sa;

***administratorul Catalogului semantic -*** *autoritatea competentă pentru asigurarea schimbului de date și a interoperabilității*;

***furnizor de active semantice*** – persoană juridică, posesor sau deținător de resurse informaționale de stat, care administrează active semantice în domeniilor de competență;

***domeniu de competență*** – sferă de activități ale furnizorului de active semantice în care acesta este competent să identifice și să înainteze pentru înregistrare active semantice.

***administrator local –*** persoană fizică, angajat al furnizorului de active semantice responsabil de administrarea limitată a funcționalităților unui anumit compartiment sau anumitor compartimente din catalogul semantic, conform domeniilor de competență ale furnizorului de active semantice;

***utilizator al Catalogului semantic*** – persoană fizică sau persoană juridică care utilizează informația din Catalogul semantic în exercitarea competenței atribuite prin lege;

**Capitolul II.**

**PARTICIPANȚII ȘI ATRIBUȚIILE ACESTORA ÎN PROCESUL DE ADMINISTRARE ȘI UTILIZARE A CATALOGULUI SEMANTIC**

***Secțiunea I-a***. **Administratorul Catalogului semantic**

1. Administratorul Catalogului semantic exercită următoarele atribuții:
2. determină politicile și direcțiile principale de activitate în procesul de administrare și utilizare a Catalogului semantic;
3. adoptă proceduri și cerințe specifice pentru administrarea și utilizarea Catalogului semantic;
4. aprobă lista furnizorilor de active semantice și domeniile de competență ale acestora, inclusiv în baza cadrului normativ și a propunerilor formulate de către deținătorul platformei de interoperabilitate MConnect;
5. autorizează înregistrarea, publicarea, modificarea și eliminarea activelor semantice din Catalogul semantic;
6. acordă asistență furnizorilor de active semantice în procesul de identificare și propunere de înregistrare a activului semantic în Catalogul semantic;
7. asigură coordonarea tehnică și armonizarea activelor semantice în cadrul Catalogului semantic și soluționează în comun cu furnizorii de active semantice cazurile de dublare a activelor semantice în Catalogul semantic;
8. stabilește, în conformitate cu și în limita procedurilor și cerințelor specifice pentru administrarea și utilizarea Catalogului semantic, formatul pentru fiecare atribut de bază și pentru orice atribute suplimentare ale activelor semantice și condițiile specifice pentru domeniul de înregistrare în Catalogul semantic;
9. solicită opinia autorităților și/sau instituțiilor publice, altor persoane juridice – furnizori de active semantice atunci când o solicitare de înregistrare ar putea afecta atributele de bază ale activelor deja înregistrate;
10. aprobă și publică pe pagina sa oficială în internet ghiduri privind modul de administrare și de utilizare a Catalogului semantic, care trebuie să cuprindă informații detaliate privind formatul activelor semantice și modalitatea de prezentare a acestora pentru înregistrare, procedura specifică de identificare, de propunere, de înregistrare, de publicare, de evaluare și de eliminare a activului semantic în/din Catalogul semantic, precum și modul de accesare a Catalogului semantic de către utilizatori.

***Secțiunea II-a.* Deținătorul platformei de interoperabilitate MConnect**

1. În procesul de administrare și utilizare a Catalogului semantic, deținătorul platformei MConnect exercită următoarele atribuții:
2. asigură funcționarea neîntreruptă, mentenanța și dezvoltarea continuă a Catalogului semantic precum și disponibilitatea informațiilor conținute de acesta;
3. înaintează autorității competente propuneri de politici în domeniul interoperabilității semantice, inclusiv propuneri de îmbunătățire a cadrului normativ, regulatoriu și tehnic referitor la modul de administrare și utilizare a Catalogului semantic;
4. ține Catalogul semantic și emite identificatori de înregistrare ale activelor semantice înregistrate;
5. creează și acordă administratorilor locali ai furnizorilor de active semantice, în limita atribuțiilor acestora stabilite de legislație, drepturi de acces la Catalogului semantic;
6. asigură managementul utilizatorilor în sistemul informațional al Catalogului semantic, utilizând funcționalitățile serviciului electronic guvernamental de autentificare și control al accesului (MPass);
7. asigură jurnalizarea evenimentelor în procesul de administrare și utilizare a Catalogului semantic utilizând funcționalitățile serviciului electronic guvernamental de jurnalizare (MLog).

***Secțiunea a III-a.* Furnizorii de active semantice**

1. În procesul de administrare și utilizare a Catalogului semantic, furnizorii de active semantice exercită următoarele atribuții:
2. conform domeniilor de competență, identifică și propun active semantice pentru a fi înregistrate în Catalogul semantic;
3. în baza deciziilor autorității competente, înregistrează, publică, evaluează și elimină activele semantice și versiunile acestora din Catalogul semantic în domeniile sale de competență;
4. asigură integritatea, veridicitatea și caracterul complet al valorilor atributelor activelor semantice înregistrate;
5. la solicitarea administratorului Catalogului semantic, revizuiește atributele activelor semantice din domeniile de competență;
6. informează administratorul Catalogului semantic despre modificările în specificarea atribuitelor activului semantic înregistrat;
7. desemnează administratorul local și informează despre acest fapt administratorul Catalogului semantic și deținătorul platformei MConnect;
8. asigură exactitatea, fiabilitatea și actualitatea activelor semantice înregistrate domeniile sale de competență;
9. asigură calitatea atributelor pentru activele semantice din domeniul de gestiune, inclusiv dacă e cazul prin reutilizarea de date standardizate din surse externe;
10. propune îmbunătățiri pentru activele din domeniul atribuit și conferirea și menținerea unui statut superior de înregistrare pentru activele respective;
11. înaintează administratorului Catalogului semantic propuneri de îmbunătățire a procedurilor de administrare și utilizare a Catalogului semantic.

**Capitolul III. Administrarea Catalogului semantic**

1. Procesul de administrare a Catalogului semantic este constituit din următoarele etape:
2. identificarea activului semantic;
3. propunerea și înregistrarea activului semantic în Catalogul semantic;
4. evaluarea activului semantic deja înregistrat;
5. eliminarea activului semantic.

***Secțiunea I-a.* *Identificarea activului semantic***

1. Activul semantic poate fi identificat la inițiativa furnizorului de active semantice, responsabil de domeniul de competență respectiv, la inițiativa administratorului catalogului semantic sau la inițiativa unei persoane terțe.
2. Furnizorul de active semantice, deținător de resurse informaționale de stat, este responsabil de identificarea activelor semantice din domeniul său de competență și înaintarea administratorului Catalogului semantic a propunerilor de înregistrare a activului semantic în Catalogul semantic.
3. În vederea inițierii procesului de identificare a unui activ semantic persoana terță înaintează o solicitare în acest sens administratorului Catalogului semantic sau furnizorului de active semantice responsabil de domeniul respectiv. Modelul solicitării, condițiile de formă și de conținut ale acesteia se aprobă de către administratorului Catalogului semantic.
4. Administratorul Catalogului semantic poate să identifice din oficiu un activ semantic și să solicite furnizorului de active semantice, responsabil de domeniul de competență în care a fost identificat activul semantic, inițierea procedurii de propunere a acestui activ pentru a fi înregistrat în Catalogul semantic.
5. Procesul de identificare a activului semantic se finalizează cu înaintarea de către furnizorul de active semantice, responsabil de domeniul de competență în care activul semantic a fost identificat, a propunerii de înregistrare a activului semantic identificat adresată administratorului Catalogul semantic.

***Secțiunea II-a.*** ***Propunerea, înregistrarea și publicarea activului semantic***

***în Catalogul semantic***

1. Furnizorul de active semantice, responsabil de domeniul de competență în care a fost identificat un activ semantic, înaintează administratorului Catalogului semantic propunerea de înregistrare a activului semantic.
2. Propunerea trebuie să conțină în mod obligatoriu următoarele informații:
3. descrierea activului semantic și a domeniului de competență la care se atribuie, inclusiv dacă acesta include date cu caracter personal;
4. argumentarea relevanței activului semantic pentru interoperabilitatea semantică;
5. argumentarea corespunderii activului semantic criteriilor de apreciere.
6. Modelul, condițiile de formă și de conținut ale propunerii se aprobă de către administratorul Catalogului semantic și se publică pe pagina oficială în internet a administratorului.
7. Administratorul Catalogului semantic examinează propunerea în termen de 30 de zile și adoptă decizia de înregistrare a activului semantic sau de refuz de înregistrare a activului semantic.
8. În cazul în care propunerea nu corespunde condițiilor de formă și/sau de conținut, administratorul Catalogului semantic solicită furnizorului de active semantice înlăturarea deficiențelor și înaintarea repetată a propunerii ajustate.
9. Administratorul Catalogului semantic refuză înregistrarea activului semantic dacă:
10. activul semantic al cărui înregistrare se solicită nu intră în domeniul de competență a furnizorului de active semantice care a solicitat înregistrarea. În acest caz, administratorul solicită furnizorului de actiuve semantice competent inițierea procesului de înregistrare;
11. activul semantic al cărui înregistrare se solicită este deja înregistrat;
12. activul semantic nu corespunde criteriilor de evaluare.
13. În baza deciziei de înregistrare a activului semantic, furnizorul de active semantice publică activul semantic în Catalogul semantic.
14. Din momentul publicării activului semantic în Catalogul semantic acesta devine obligatoriu în utilizarea și administrarea resurselor informaționale de stat.

***Secțiunea III-a. Evaluarea activului semantic deja înregistrat***

1. Evaluarea activului semantic este un proces continuu și se efectuează ori de câte ori este necesar însă nu mai rar de o dată pe an de către furnizorul de active semantice în al cărui domeniu de competență este înregistrat activul semantic respectiv.
2. Temeiuri de evaluare a activului semantic constituie modificarea legislației, necorespunderea criteriilor de evaluare, solicitarea unei persoane terțe și/sau a administratorului Catalogului semantic.
3. Administratorul Catalogului semantic poate din oficiu solicita evaluarea activului semantic de către furnizorul de active semantice competent.
4. Procesul de evaluare a activului semantic se finalizează cu întocmirea unui raport de evaluare de către furnizorul de active semantice competent, al cărui model, cerințe de formă și de conținut se aprobă de către administratorul Catalogului semantic.
5. Raportul de evaluare trebuie să cuprindă în mod obligatoriu una din următoarele concluzii:

a) corespunderea activului semantic supus evaluării criteriilor de evaluare cu propunerea menținerii acestuia în Catalogul semantic;

b) modificarea activului semantic în vederea ajustării acestuia la criteriile de evaluare;

c) eliminarea activului semantic din Catalogul semantic.

1. Administratorul Catalogului semantic examinează raportul de evaluare și, în termen de cel mult 10 zile calendaristice din momentul recepționării raportului. Adoptă, în baza concluziilor raportului una din următoarele decizii:

a) atribuirea activului semantic a statutului de evaluat;

b) dispunerea modificării activului semantic de către furnizorul de active semantice competent;

c) eliminarea activului semantic din Catalogul semantic.

***Secțiunea IV-a. Eliminarea activului semantic***

1. Eliminarea activului semantic din Catalogul semantic se efectuează de către administratorul Catalogului semantic prin adoptarea unei decizii de eliminare a activului semantic în baza raportului de evaluare înaintat de către furnizorul de active semantice.
2. În procesul examinării cazului de eliminare a activului semantic, administratorul Catalogului semantic trebuie să solicite opinia tuturor deținătorilor de resurse informaționale de stat care utilizează activul semantic respectiv.
3. Activele semantice eliminate și toate versiunile acestuia sunt vizibile doar pentru furnizorul activului semantic și administratorul Catalogului semantic și pot fi utilizate doar în scopuri statistice și de audit.

**Capitolul IV. Utilizarea Catalogului semantic**

1. Informațiile conținute în Catalogul semantic pot fi utilizate doar în scopuri ce decurg din necesitățile de asigurare a interoperabilității semantice în conformitate cu prevederile legislației.
2. Informațiile conținute în Catalogul semantic nu pot fi utilizate:
3. în scopuri care contravin legislației în vigoare;
4. în scopuri ce pot periclita imaginea participanților la activitățile în cadrul sistemului de e-Guvernare, în general, și al Catalogului Semantic, în particular;
5. pentru crearea, stocarea sau transmiterea informației ofensatoare, defăimătoare sau discriminării, cum ar fi informația cu privire la rasă, naționalitate, sex, religie, dizabilități, orientare sexuală, convingeri religioase, opțiuni politice, precum și a materialelor pornografice și cu conținut erotic etc.;
6. prin modalități care implică riscuri de securitate a informației conținute în Catalogul semantic;
7. În cazul constatării cazurilor menționate la pct. 33 din prezentul Regulament, administratorul Catalogului semantic poate suspenda, prin decizie motivată, utilizarea anumitor informații din Catalogul semantic pentru unul sau mai mulți utilizatori, inclusiv la solicitarea unui furnizor de active semantice, cu înștiințarea corespunzătoare a persoanelor afectate de suspendare.
8. Utilizarea Catalogului semantic poate fi suspendată de către administratorul Catalogului semantic prin decizie motivată fără înștiințare, în următoarele situații de excepție:
9. situații de incidente la scară largă (regională, națională etc.);
10. situații de criză;
11. situații de forță majoră;
12. situații ce țin de utilizarea Catalogului semantic în scopurile indicate la pct.33 al prezentului Regulament.
13. În toate cazurile suspendarea utilizării Catalogului semantic se realizează asigurând un impact minim asupra utilizatorilor acestuia.

**Capitolul V. Securitatea informaţiei şi protecţia datelor cu caracter personal în procesul de administrare și utilizare a Catalogului semantic**

1. Catalogul Semantic se conformează cerințelor minime de securitate corespunzătoare cerințelor de securitate pentru platforma de interoperabilitate MConnect.
2. Prelucrarea de date cu caracter personal în cadrul Catalogului semantic garantează respectarea următoarelor principii privind protecția datelor cu caracter personal:
3. specificarea și limitarea scopului;
4. adoptarea de măsuri tehnice și organizaționale în scopul asigurării unui nivel adecvat de protecție a datelor cu caracter personal, în conformitate cu prevederile legislației în vigoare;
5. identificarea explicită în cadrul Catalogului semantic a informațiilor care constituie date cu caracter personal.
6. În vederea asigurării securităţii datelor cu caracter personal, toți participanții la administrarea și utilizarea Catalogului semantic, vor acţiona în strictă conformitate cu legislaţia în vigoare în domeniul protecţiei datelor cu caracter personal pe segmentul lor de responsabilitate.

**Capitolul VI. Monitorizarea şi controlul utilizării Catalogului semantic**

1. În vederea asigurării funcționării eficiente a Catalogului Semantic, administratorul Catalogului semantic trebuie să întreprindă toate măsurile necesare care să asigure:

* monitorizarea constantă a administrării și utilizării Catalogului Semantic;
* controlul permanent asupra executării de către participanții la activitățile din cadrul Catalogului Semantic a atribuțiilor prevăzute în prezentul Regulament;
* gestionarea riscurilor aferente administrării și utilizării Catalogului semantic, identificate prin implementarea activităților de prevenire, gestionare, combatere etc.;
* evaluarea cu regularitate a performanței activității participanților implicați în asigurarea calității necesare administrării și utilizării Catalogului semantic.

1. În scopul monitorizării și controlului asupra executării prevederilor prezentului Regulament, cooperarea dintre participanții la administrarea și utilizarea Catalogului Semantic este asigurată prin schimb de informații, raportare periodică, ședințe comune de evaluare, replanificare, audit etc.
2. În contextul procedurilor de monitorizare și control al administrării și utilizării Catalogului semantic, administratorul Catalogului semantic asigură raportarea periodică automată, care va actualiza cu periodicitatea stabilită datele din grila de indicatori de performanță tehnică, aprobată de administratorul Catalogului semantic de comun acord cu furnizorii de active semantice și deținătorul platformei de interoperabilitate MConnect.
3. Concluziile generate de eforturile de monitorizare, control și evaluare sistematică vor servi drept bază în luarea deciziilor corective pe parcursul implementării Catalogului semantic, planificarea activităților la diferite etape de operare a Catalogului semantic, evaluarea performanțelor participanților la utilizarea Catalogului semantic, supravegherea proceselor de dezvoltare, înregistrare, mentenanță și utilizare a activelor semantice din Catalogul semantic.